سباپق 20 ڤرسمبهن تله دسنارايکن باڬي ممنوهي کاليندر ايستان بودايا سڤنجڠ تاهون لالو.
کتوا ڤڠاره ايستان بودايا، داتوق محمد جوهري شعراني برکات، سهيڠڬ اول تاهون اين، ايستان بودايا تله منريما لبيه 50 ڤرموهونن ڤمنتسن ڤرسمبهن نامون هاڽ مميليه 20 ڤرسمبهن سهاج باڬي ممنوهي سلوت سڤنجڠ تاهون اين.
”ڤمنتسن يڠ کامي سنارايکن اداله يڠ تربا؞يق باڬي ڤمينت يڠ تله لاما مننتيکن ڤرسمبهن٢ برڤريستيج دأيستان بودايا اين سجق اي دتوتوڤ سمنتارا باڬي کرجا٢ منا؞يقطرف دان ڤپلڠڬارا؞ن.
”کامي باڬايماناڤون بربڠڬ کران ڤرسمبهن٢ يڠ دڤنتسکن سبلوم اين ترماسوق دلمبڠ ساري توروت برجاي منداڤت ڤرهاتين ماله سڤنجڠ تاهون لالو، جومله کوتيڤن يڠ دڤراوليه ملبيهي RM3 جوتا.
”تاهون اين کامي ممبوات باپق تاڤيسن دان ممبري رواڠ کڤد ڤرودوکسي يڠ نيدق ڤرنه منيمبولکن مسئله اونتوق ممنتسکن ڤرودوک مريک دڤنتس برڤريستيج اين،“ کاتاڽ.
انتارا ڤرسمبهن تمڤتن يڠ باکل منموي ڤمينت سڤنجڠ تاهون اين اياله اولابولا دموزيکل يڠ اکن برلڠسوڠ سلاما 29 هاري انتارا 8 فيبرواري هيڠڬ 13 مچ، KRU25-The Musical by KRU (4 هيڠڬ 6 مي)، ڤريمادونا (13 هيڠڬ 15 جولاي) دان با؞يق ڤوپا چيلوق! (26 هيڠڬ 28 جولاي).
ڤرسمبهن لا؞ين ترماسوقله تانه اخيرکو (28 اوڬوس هيڠڬ 2 سيڤتيمبر)، Concert 25th NSO Anniversary (14 دان 15 سيڤتيمبر)، 3 ديۏا (21 دان 22 سيڤتيمبر)، دعا بوات ککاسيه-30th Anniversary Tour (6 اوکتوبر)، چينتا ڤرتام دموزيکل (2 هيڠڬ 4 نوۏيمبر) دان ڤڠنتين ڤوڤولر سبواه موزيکل (17 هيڠڬ 25 نوۏيمبر).
توروت ممنوهي رواڠ ڤرسمبهن دڤنتس برڤريستيج يڠ دباواکن خاص دري لوار نڬارا ترماسوقله دري هوڠ کوڠ، سڤنپول دان اينديا مليڤوتي ميستيک اينديا، Amist The Wind، The Citizen دان تاج ايکڤريس.
bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab